CELEX: 31997D0161
Language: ro
Date: 1997-02-17 00:00:00
Title: Decizia Comisiei din 17 februarie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește ancorele metalice utilizate la fixarea sistemelor ușoare în cimentText cu relevanță pentru SEE.

13/Volumul 20
            
            
               RO
            
            
               Jurnalul Ofícial al Uniunii Europene
            
            
               269
            
         31997D0161
   
               L 062/41
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 februarie 1997
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește ancorele metalice utilizate la fixarea sistemelor ușoare în ciment
   (Text cu relevanță pentru SEE)
   (97/161/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs „procedura cea mai puțin oneroasă, dar sigură”; aceasta înseamnă că este necesar să decidă dacă, pentru un anumit produs sau o anumită categorie de produse, existența unui sistem de control al proceselor de producție în fabrică sub răspunderea producătorului este o condiție necesară și suficientă pentru atestarea conformității sau dacă, pentru respectarea criteriilor stabilite la articolul 13 alineatul (4), este necesară intervenția unui organism de certificare autorizat;
   întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;
   întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a modului de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III acordă prioritate anumitor sisteme;
   întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;
   întrucât măsurile prevăzute de prezenta decizie sunt în conformitate cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Conformitatea produselor stabilite în anexa I este atestată printr-o procedură în care, în afară de sistemul de control al proceselor de producție în fabrică, sistem operat de producător, în evaluarea și supravegherea controlului proceselor de producție sau a produsului însuși, este implicat un organism de certificare desemnat.
   Articolul 2
   Procedura de atestare a conformității stabilită în anexa II se indică în mandatele privind ghidurile pentru agrementul tehnic european.
   Articolul 3
   Prezenta decizie se adresează statelor membre.
   
      Adoptată la Bruxelles, 17 februarie 1997
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   
      Ancore metalice utilizate la beton pentru fixarea sistemelor ușoare: pentru utilizarea în sisteme suplimentare pentru fixarea și/sau susținerea în beton a elementelor ca tavanele suspendate ușoare, precum și la montaj.
   ANEXA II
   CATEGORIA DE PRODUSE
   
      Ancore metalice utilizate la beton pentru fixarea sistemelor ușoare (1/1)
   
   Sisteme de atestare a conformității
   Pentru produsul (ele) și utilizarea (ările) proiectată (e) enumerate în continuare, este necesar ca Organizația Europeană pentru Agremente Tehnice (EOTA) să specifice, în Ghidul pentru agrementul tehnic european, următorul (următoarele) sistem(e) de atestare a conformității:
   
               Produsul (ele)
            
            
               Utilizarea (ările) proiectată (e)
            
            
               Nivelul (ele) sau clasa (ele)
            
            
               Sistemul (ele) de atestare a conformității
            
         
               Ancore din metal pentru utilizarea la beton (tipul pentru lucrări ușoare)
            
            
               Pentru utilizarea în sisteme suplimentare pentru fixarea și/sau susținerea elementelor în beton ca tavanele suspendate ușoare, precum și la montaj
            
            
                
            
            
               2+
            
         
               Sistemul 2+ : A se vedea prima variantă de la punctul 2 subpunctul (ii) din anexa III la Directiva 89/106/CEE, care include certificarea controlului procesului de producție în fabrică de către un organism desemnat pe baza inspecției inițiale a fabricii și a controlului proceselor de producție din fabrică, precum și supravegherea, evaluarea și certificarea, în mod continuu, a controlului proceselor de producție în fabrică.
            
         Specificațiile sistemului ar trebui să facă posibilă punerea acestuia în aplicare chiar și atunci când nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea articolul 2 alineatul (1) din Directiva 89/106/CEE și, unde este cazul, clauza 1.2.3 din Documentele interpretative]. În aceste cazuri, nu trebuie să se impună producătorului verificarea acestei caracteristici, în cazul în care acesta nu dorește să declare performanța produsului pentru caracteristica respectivă.